Diari Oficial de la Generalitat Valenciana


Sumari del DOGV 4337, del 17-09-2002 (2002/9875)

ACORD de 10 de setembre de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Algorfa.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/9875


Data del document
:   10-09-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Algorfa
    * expropiació
    * administració local

ACORD de 10 de setembre de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Algorfa. [2002/F9875]
  
El Govern Valencià, en la reunió del dia 10 de setembre de 2002, va adoptar l'acord següent:
  
L'Ajuntament d'Algorfa, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de xarxa de distribució d'aigua potable i sanejament als sectors VI i VIII.
  
Esta declaració d'urgent ocupació es justifica per les següents raons:
  
Les obres de xarxa de distribució d'aigua potable i sanejament als sectors VI i VIII han de realitzar-se amb celeritat, ja que amb esta es dotarà de servici de clavegueram el sector VI Montebello, i s'eliminaran així les fosses sèptiques existents, les quals són insuficients davant de l'augment de població resident en la citada urbanització, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Algorfa per a l'execució del projecte de xarxa de distribució d'aigua potable i sanejament als sectors VI i VIII.
  
Relació de béns afectats:
  
Superfície a ocupar: 1.650 metres quadrats.
  
Límits: nord, finca matriu que a continuació es descriu; sud i oest, terres del castell de Montemar; est, terres de Juan Fernández.
  
Finca:
  
Municipi: Algorfa.
  
Finca/Subf.: 564.
  
Inscripció: tom 1028, llibre 8, foli 42.
  
Descripció: rústica terra camp.
  
Situació: paratge la Garrofera. Algorfa.
  
Una altra circums.: labor regadiu.
  
Superfície: terreny 79 àrees, 18 centiàrees.
  
Límits:
  
Nord: bassa de reg de què té dret, propietat de diversos, i en part terres del castell de Montemar, camí al mig.
  
Sud: resta de finca de què se segrega que conserva el venedor.
  
Est: terres de Juan Fernández.
  
Oest: terres del castell de Montemar.
  
Propietaris:
  
Titular: Terencio Penalva Rodríguez.
  
Cònjuge: Leonor Murcia Fernández.
  
Caràcter: presumptament guanys.
  
Dret: ple domini.
  
Inscripció: 2a.
  
Títol: compravenda.
  
Data títol: 20 de juliol de 1983.
  
F. autoritzant: Martín García Ripoll Espín.
  
D. adquirit: ple domini.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra ell els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent a la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 10 de setembre de 2002.- El vicepresident i secretari del Govern Valencià: José Joaquín Ripoll Serrano.